Publication: Magyar Közlöny
Issue: MK-2011-4 (Year: 2011, Number: 4)
Era: contemporary
Section: 2. melléklet a 6/2011. (I. 14.) VM rendelethez
Paragraph Index: 542

1. A levegõ minõségét valamennyi zónában és agglomerációban vizsgálni kell, az alábbi kritériumokkal összhangban. 1.1. A levegõ minõségét valamennyi helyszínen vizsgálni kell az 1.2. pontban felsoroltak kivételével, a helyhez kötött mérések tekintetében a 2. és 3. pontban meghatározott kritériumokkal összhangban. A 2. és 3. pontban megállapított elveket is alkalmazni kell, amennyiben jelentõséggel bírnak azon konkrét helyszínek meghatározása tekintetében, ahol a vonatkozó légszennyezõ anyagok koncentrációját megállapították és ahol a levegõ minõségének vizsgálata indikatív méréssel vagy modellezéssel történik. 1.2. Az emberi egészség védelmét célzó határértékek betartását nem kell vizsgálni az alábbi helyszíneken. 1.2.1. A nyilvánosság elõl elzárt, állandó lakóhelyekkel nem rendelkezõ területeken lévõ valamennyi helyszínen. 1.2.2. Az Lvr.-rel összhangban olyan gyár- vagy ipartelepeken, amelyekre valamennyi vonatkozó munkaegészségügyi és munkavédelmi elõírás alkalmazandó. 1.2.3. Közutak úttestén; valamint a közutak középsõ elválasztó sávjában, azon helyek kivételével, ahol a középsõ elválasztó sáv általában gyalogosok által megközelíthetõ.

Source: https://magyarkozlony.hu/hivatalos-lapok/b01a4a3521ee82e58aafbccde474f8b773fd6cea/dokumentumok/eb2ca2cf85f2fec91024a65e26bccba5aea38d4c/letoltes